4.5.2023.
HR
Službeni list Europske unije
C 158/13
Veličina logotipa može varirati ovisno o pakiranju, ali standardne dimenzije moraju ostati razmjerne.
4.
Sažeta definicija zemljopisnog područja Područje proizvodnje trešanja sa zaštićenom oznakom zemljopisnog podrijetla „Ciliegia di Lari” obuhvaća administrativno područje sljedećih općina: Casciana Terme – Lari, Terricciola i Crespina-Lorenzana.
5.
Povezanost sa zemljopisnim područjem Zahtjev za priznavanje oznake „Ciliegia di Lari” temelji se na povijesnom ugledu stečenom zahvaljujući kvaliteti proizvoda.
To je rezultat posebnih obilježja zemljopisnog područja koja pogoduju uzgoju stabala trešnje, a uključuju pedoklimatske, poljoprivredne, društvene, kulturne i gospodarske čimbenike.
Međudjelovanje tih čimbenika temelj je ugleda proizvoda, koji je povezan s mjestom do te mjere da se povezuje s nazivom mjesta Lari.
Zahvaljujući dugoj povijesti proizvodnje trešanja „Ciliegia di Lari” uspostavljen je blizak odnos s potrošačima koji cijene njihovo prepoznatljivo svojstvo: prirodnu slatkoću.
Na prodajnom mjestu potrošači prihvaćaju cijenu višu od cijene trešanja iz drugih područja.
Razgraničeno zemljopisno područje iz točke 4. oduvijek je važno područje za proizvodnju trešanja, što pokazuju povijesne i nedavne studije i istraživanja (M. Basso, S. Natali, 1959.; A. Funghi, 2004.; razni autori, urednik R. Massai, 2013.).
Područje proizvodnje trešanja „Ciliegia di Lari” odlikuje se pedoklimatskim uvjetima koji su posebno pogodni za uzgoj stabala trešnje i izravno utječu na kvalitetu plodova, koji su prirodno slatki (stupnjevi Brixa).
Teksture tla i režim temperature i padalina dva su čimbenika karakteristična za područje proizvodnje trešanja „Ciliegia di Lari” koji mogu utjecati na kvalitetu plodova: slatkoću izraženu u stupnjevima Brixa. — Fizička svojstva poljoprivrednih tala na tom području, koja se sastoje od pijeska, mulja i gline, zahvaljujući vodnim resursima koje obično mogu pohraniti, omogućuju uzgajivačima da njihova stabla imaju dobro uravnotežen razvoj u svim trima fenološkim fazama: cvjetanje, razvoj i dozrijevanje plodova.
Te su faze ključne za proizvodnju voća optimalne koncentracije šećera (stupnjevi Brixa). — Obrasce temperature i padalina na proizvodnom području karakteriziraju brojni čimbenici korisni za proizvodnju prirodno slatke trešnje, bez popratnih negativnih čimbenika.
To područje nije posebno pogođeno kasnim mrazom, koji bi mogao spriječiti cvatnju.
Blage proljetne temperature popraćene su umjerenim padalinama, što jamči optimalnu cvatnju i razvoj plodova.
Isto tako, rijetke padaline u završnoj fazi dozrijevanja ograničavaju probleme pucanja trešanja.